**Vedtekter for Briskebyen montessori International AS**

**§ 1. EIERFORHOLD**

Selskapet er et aksjeselskap som skal drive eiernes barnehager. Driftsselskapet eies 100% av Nahia og Knut Arild Thune-Ellefsen, med 50 % av aksjene hver.

**§ 2. FORMÅL**

Barnehagen følger formålsparagrafen i Lov om barnehager; §1.

*Barnehagen skal i samarbeid og forståelse med hjemmet ivareta barnas behov for omsorg og lek, og fremmelæring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet,nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.*

*Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.*

*Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.*

*0 Endret ved lov 19 des 2008 nr. 119 (ikr. 1 aug 2010 iflg. res. 18 juni 2010 nr. 828).*

Særlige formål, Lov om barnehager § 1a:

*Eiere av private barnehager kan i vedtektene bestemme at verdiene i loven § 1 ikke skal forankres i den kristne og humanistiske arv og tradisjon.*

*Private barnehager og barnehager eiet eller drevet av menigheter innen Den norske kirke kan i vedtektene fastsette særlige bestemmelser om tros- eller livssynsformål.*

*0 Tilføyd ved lov 18 juni 2010 nr. 26 (ikr. 1 aug 2010 iflg. res. 18 juni 2010 nr. 827).*

Barnehagen drives etter montessoripedagogikkens prinsipper, knyttet til andre utvalgte satsingsområder, og sett hen til formålsparagrafens 1a, vil barnehagen formidle typiske kristne arv-og kulturelementer i forbindelse med høytidene jul og påske som en tradisjon og teori. Videre vil barnehagen også markere og ha som et likelydende tema andre utvalgte religiøse høytider og teorier ut fra den barnegruppen og tilknyttede familier barnehagen til enhver tid har. Dette være seg Islam,Hinduisme, katolisme, Buddisme eller andre relevante livssyn.

Innhold :

Barnehagen skal være en pedagogisk tilrettelagt virksomhet. Departementet har fastsatt en rammeplan for barnehagens innhold. Rammeplanen gir retningslinjer for barnehagens innhold og oppgaver. Barnehagene i Hamar kan tilpasse rammeplanen til lokale forhold.

Samarbeidsutvalget i barnehagen skal fastsette en årsplan/virksomhetsplan for den pedagogiske virksomheten. Årsplanen/virksomhetsplanen skal fungere som et utgangspunkt for samarbeidet med foreldrene, den skal gi konkret informasjon om barnehagens pedagogiske arbeid, og skal bidra til å styre og vurdere det som foregår i barnehagen.27

**§ 3. LEDELSE**

Barnehagen ledes av styrer Knut Arild Thune Ellefsen og eier Nahia Thune-Ellefsen. Driftselskapets og barnehagens leder er Knut Arild Thune-Ellefsen. I lederteamet i barnehagen er også barnehagens pedagogiske ledere.

**§ 4. VEDTAKSMYNDIGHET**

Enkeltvedtak etter Forvaltningsloven eller andre lovområder barnehagen kommer inn under fattes av styrets leder, som også er styrer i barnehagen - eller den han bemyndiger.

Styrer kan også fatte vedtak om omgjøring ved klage, j.fr. forvaltningslovens §33, 2. ledd

**§ 5. INNTAK**

Eierne foretar inntak av barn. Barnehagen tar imot barn fra Hamar, Stange Ringsaker, Løten og Elverum.

Søknadsfrist for hovedinntak for neste barnehageår er den 1. mars hvert år. Nytt barnehageår starter 1.august hvert år. Ellers er det rullerende inntak gjennom året. Søknadsfrist er med tanke på de med barnehagerett etter lov.

Ved fordeling av ledige plasser i løpet av året vurderes tidligere søknader og eventuelle søknader innkommet etter søknadsfristens utløp etter at de med barnehagerett er ivaretatt.

**§ 6. INNTAKSKRITERIER**

Ved inntak av barn til barnehagen skal det foretas en vurdering av barnets rett til barnehageplass,og situasjon sett i forhold til miljøet i barnehagen. Inntaket skal gjøres slik at gruppa får en mest mulig heldig sammensetning.

Rett til plass i barnehage – Lov om barnehager §16:

*Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august i samsvar med denne loven med forskrifter. Barn som fyller ett år i september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyller ett år i samsvar med denne loven med forskrifter.*

*Barnet har rett til plass i barnehage i den kommunen der det er bosatt. Søknadsfrist til opptaket fastsettes av kommunen.*

*0 Tilføyd ved lov 8 aug 2008 nr. 73 (ikr. 1 jan 2009 iflg. res. 26 sep 2008 nr. 1048), endret ved lover 17 juni 2016 nr. 65 (ikr. 17 juni 2016*

*iflg. res. 17 juni 2016 nr. 679), 21 juni 2017 nr. 98 (ikr. 1 aug 2017 iflg. res. 21 juni 2017 nr. 832), 19 juni 2020 nr. 91 (ikr. 1 jan 2021 iflg.*

*res. 11 des 2020 nr. 2710, tidligere § 12a).*

Videre skal det ved inntaket skal det tas særskilt hensyn til følgende grupper, etter denne rekkefølgen:

1.Barn med nedsatt funksjonsevne skal ha prioritet dersom de har nytte av oppholdet, og stedlig forhold tilsier det J.fr. Lov om barnehager §18.

2.Barn søkt inn i henhold til Lov om barnevern, jf.Lov om barnevernstjenester §§4-12 og 4-4 annet og fjerde ledd.

3. Søsken av barn som allerede har plass i barnehagen har fortrinnsrett til plass i barnehagen.

- Barnehagen vil sette sammen barnegruppen best mulig slik at det passer mht. alder, kjønn og evt. andre forhold.

I Hamar kommune er det et samordnet hovedopptak/opptaksprosess med alle barnehager i starten av mars hvert år. Ellers i året er det et samarbeid mellom barnehager og med barnehagemyndigheten, og overnevnte punkter følges også da.

**§ 7. INNTAKSPERIODE OG OPPSIGELSESFRIST**

Barn som er tildelt barnehageplass beholder plassen til skolestart.

Skal et barn slutte eller endre oppholdstid i barnehagen må det meldes skriftlig / søkes om til barnehagens styrer to måneder i forveien gjeldende fra den 1.i kommende måned. Foreldrebetaling må uansett betales ut oppsigelsestiden, uavhengig av om barnet benytter plassen eller ikke. Foreldre skal ikke ta imot eller eventuelt starte i annen barnehage før oppsigelsesfristen er omme, hvis det ikke er etter egen avtale med styrer. Samtidig må også foreldrene registrere oppsigelse i søkeportalen Visma, sende skriftlig beskjed til Styrer pr.post eller epost. Først da gjelder oppsigelsen.

Ved oppstart faktureres det slik:

Oppstart 1.-10. : -betaler man full pris for oppstartsmåneden

Oppstart 11.-19. : -betaler man halv pris for oppstartsmåneden

Oppstart 20.-31. : -betaler man for de dagene som er igjen fra oppstartsdag

Barn som skal starte på skolen i august har sin siste dag i barnehagen 30.juni

Barn som av en eller annen grunn skal slutte i barnehagen har sin siste dag i barnehagen 30.juni

Barn som ikke i løpet av barnehageåret har hatt 1 ukes sammenhengende, avtalt ferie (utenom jul og påske) har sin siste dag i barnehagen 30.juni før sommerferien.

Foreldre bosatt i andre kommuner enn Hamar som søker seg til barnehager i egen bostedskommune plikter å informere barnehagen om denne prosessen, og tidligst mulig når det blir tildelt plass, for eksempel i forbindelse med hovedopptaket i mars/april hvert år.

**§ 8. FORELDREBETALING**

Prisen for foreldrebetaling for plass i barnehagen fastsettes av selskapets leder, og følger den til enhver tid gjeldende maksimalpris for barnehager i Hamar kommune. I tillegg betaler foreldre for mat/melk/frukt pr.måned – som fastsettes av barnehagen.

Det betales for 11 terminer pr. barnehageår. Juli er betalingsfri. 30% søskenmoderasjon for barn nr.2(gis for det eldste) og 50% søskenmoderasjon for barn nr.3

Det er anledning til å søke om redusert betaling. Dette kan innvilges etter en vurdering av familiens økonomiske situasjon.

Søknaden rettes til bostedskommunen - Barnehageavdeling. Det er foreldrenes ansvar å betale for plassen inntil vedtak hos kommunen er fattet. Vedtak fra kommunen gjelder alltid fra måneden etter søkemåned. Eventuelt for mye betalt foreldrebetaling refunderes til foreldre. Det er også foreldrenes ansvar å levere slik søknad i god tid før sommerferien hvert år.. Barnehagen kan ved ønske om det veilede og hjelpe med søknad på Visma Flyt barnehage.

Dersom barnet av en grunn ikke er i barnehagen over en periode, skal barnehageplassen likevel betales for. Ved for eksempel lengre sommerferie er det ikke noe som heter «permisjon fra barnehageplassen».

Alle barn med innvilget plass i barnehagen skal være med på barnehagens matordning i sin helhet, med mindre det gjøres periodiske avtaler med styrer eller eier for små barn i forbindelse med barnehageooppstart.

**§ 9. LEKE- OG OPPHOLDSAREAL PR. BARN**

Netto leke- og oppholdsareal skal være minimum 4 m2 for barn over 3 år. For barn under 3 år skal netto leke- og oppholdsareal være minimum 5.3 m2.

**§ 10. BARNEHAGENS ÅPNINGSTID**

Barnehagens åpningstid er 0700 – 1630 mandag – fredag. Barnehagen er åpen alle virkedager. Lørdag holdes stengt. Personalet skal kunne låse døren kl.1630.

Barnehagen er stengt onsdag før Skjærtorsdag og holdes stengt jule- og nyttårsaften og alle andre helligdager/røde dager og off.høytids-og fridager. Andre inneklemte dager i forbindelse med jul, 17.mai og pinse kan det kreves en minste påmelding av 5 barn for å holde åpent, dersom barnehagen ser det hensiktsmessig. I romjul og påskedagene er det åpningstid kl.08.00 – 16.00 og på dagene fra 1.juli er også åpningstiden kl.08.00-16.00 grunnet personaltetthet (ferie/avspassering etc). Barn som ikke er påmeldt innen tidsfrister har ikke rett til å benytte barnehageplassen da bemanning er satt opp og det er avtalt ferie/avspassering etc med personalet, som også har rett til å vite dette i rimelig tid.

Barnehagen er åpen hele året, bortsett fra de 3 siste ukene i juli måned fram til første hverdag i august. Dersom 1/8 er en fredag, starter barnehagen igjen mandagen etter. Barna skal ha minimum 4 ukers avtalt ferie hvert barnehageår(01.08. – 31.07.), hvorav minimum 3 uker sammenhengende i juli. I løpet av barnehageåret er det avsatt inntil 6 dager til planlegging for personalet. På disse dagene holdes barnehagen stengt. Se årsplanen på «Tavla» eller på barnehagens webside for informasjon.

Den 4.ferieuken for barnet skal foreldre gi barnehagen skriftlig beskjed om på Kidplan, og uken skal være sammenhengende 5 dager etter hverandre. Det skal være avtalt ferieuke med barnehagen, og uken skal ikke regnes i forbindelse med helligdager i julen og påsken, da det likevel er stengt. Offentlige fridager og planleggingsdager teller ikke som feriedager.

**§ 11. FORELDRERÅD OG SAMARBEIDSUTVALG**

Foreldrerådet:

Foreldrerådet består av foreldre/foresatte til alle barna i barnehagen. Forøvrig vises det til §4 i Lov om barnehager med forskrifter og merknader vedrørende foreldrerådets oppgaver og rettigheter.

Samarbeidsutvalget:

Barnehagens del-samarbeidsutvalg skal ha følgende sammensetning:

1 representant fra foreldrerådet ,1 representant fra de ansatte i barnehagen og 1 representant fra eierne. Barnehagens styrer er fast sekretær for samarbeidsutvalget. For øvrig vises det til §4 i Lov om barnehager med forskrifter og merknader vedrørende samarbeidsutvalgets oppgaver og rettigheter. Det kan velges vararepr.for foreldre og de ansatte.

Barnehagens rutiner med Samarbeidsutvalgets normale ansvarsoppgaver i barnehagen opplyses på foreldremøte eller på annen måte.

Medlemmene i Samarbeidsutvalget har taushetsplikt, og skal skrive under taushetserklæring. Alt som skal formidles ut fra Samarbeidsutvalget, skal protokollføres.

Foreldrerepresentanten settes som leder av utvalget.

**§ 12. HELSEKONTROLL**

Før /i tilknytning til oppstart i barnehage, skal det legges fram egenerklæring om barnets helse. Dersom barnet har møtt til de ordinære undersøkelser på helsestasjonen, kan slik erklæring gis av barnets foreldre på eget skjema. Det vises til §50 i Lov om barnehager. Foreldre plikter å gi all relevant informasjon om helse, allergier eller sykdommer hos barnet til barnehagen.

Barnehagen forholder seg til retningslinjer fra Lov om barnehager og Helsedirektoratet angående medisinering av barn i barnehagen.

**§ 13. FORSIKRING**

Barnehagen har forsikring for barna gjennom godkjent forsikringsselskap. Barnehagen har ingen erstatningsplikt for barnas eiendeler i barnehagen.

**§ 14. INTERNKONTROLLSYSTEM**

Barnehagen har eget internkontrollsystem gjennom godkjent system av godkjent leverandør

**§ 15. TAUSHETSPLIKT OG OPPLYSNINGSPLIKT**

Taushetsplikt:

Alle ansatte i barnehagen er pålagt taushetsplikt i henhold til reglene om taushetsplikt, jf.Lov om barnehager § 44, jf.forvaltningslovens §§13 til 13f . Dette gjelder også vikarer, studenter, praksisarbeidere og off.instanser /samarbeidspartnere som er i barnehagen i kortere eller lengre periode. Medlemmer i barnehagens Samarbeidsutvalg og de ansattes tillitsvalgte er underlagt taushetsplikt. Det som skal sies eller legges frem for andre i etterkant av møter eller i kommunikasjon ellers skal i hvert tilfelle avtales – hvis ikke er det taushetsbelagt.

Opplysningsplikt:

Barnehagepersonalet har opplysningsplikt til sosialtjenesten og barnevernstjenesten. Det vises til Lov om barnehager, §§45 og 46 og jf,Lov om Barnevern. Opplysningene tas opp med styrer, som foretar henvendelsen.

**§ 16. KLAGEBEHANDLING**

Kommunens klagenemnd er klageinstans i saker som gjelder inntak av barn /og redusert betaling. Likeså er barnehagen klageinstans i forbindelse med uttak av barn fra barnehagen vedrørende ikke innfridd betaling eller andre vesentlige misligheter og brudd på avtalen om opphold. Barnehagen vil her samarbeide med Hamar kommunes Barnehageavdeling. Det vises til Forskrift om saksbehandlingsregler ved opptak i barnehagen, §§6-10 i Lov om barnehager.

**§ 17. For sent hentede barn**

Dersom barn hentes for sent, dvs. etter kl.1630, vil barnehagen kunne kreve overtidsgebyr, som går til å dekke overtidsbetaling for de som er på jobb. Dette er dersom det gjentar seg eller er lenge etter stengetiden (10 min +). Dette er uansett årsak. Personalet skal kunne låse og stenge barnehagen kl.1630. Ved gjentatte episoder med for seint hentede barn(også kortere tid), må foresatt underskrive et skjema på at dette har skjedd, og man faktureres for dette på egen faktura.

**§ 18. IKRAFTTREDELSE**

Vedtektene trer i kraft fra 01.08.2024 og avløser tidligere vedtekter av 01.08.2023

Hamar 1.august 2024

Knut Arild Thune-Ellefsen

Styrer&Eier